**Festivalis – konkursas ,,Draugiškas akordeonas‘‘**

 2017 m. lapkričio 22 d. Kretingos meno mokykloje vyko respublikinis akordeonininkų ansamblių konkursas – festivalis ,,Draugiškas akordeonas“, kuriame dalyvavo 21 kolektyvas iš Klaipėdos, Elektrėnų, Kretingos, Gargždų, Rietavo, Šilutės, Telšių, Tauragės, Plungės, Palangos, Raseinių, Mažeikių ir Pagėgių muzikos bei meno mokyklų.

 Festivalyje – konkurse galėjo dalyvauti ne tik akordeonininkų ansambliai, bet ir mišrūs ansambliai, kuriuose buvo bent vienas akordeonas. Visi dalyviai buvo suskirstyti į 3 amžiaus grupes. Pagėgių savivaldybės meno ir sporto mokyklos instrumentinis ansamblis: Kamilė Freitakaitė, Andra Tumaitė, Gabija Krūminytė (akordeonas) ir Neimantas Orlovas (bosinė gitara) atliko S.Kokalio ,,Valsą‘‘ ir G.Raskin ,,Kelelį‘‘. Meniškas, užtikrintas ir nuotaikingas kūrinių atlikimas kompetetingos komisijos buvo įvertintas 77 balais iš 100 galimų. Šitoks įvertinimas ansambliui lėmė III vietos laureato diplomą (jų amžiaus grupėje buvo 8 dalyviai). Ansamblis ir jų mokytoja Ona Parnarauskienė labai džiaugėsi tokiu įvertinimu ir laimėjimu.

 Po konkurso mokytojams vyko kvalifikacijos kėlimo paskaita, tema ,,Mokytojo ir mokinio ansambliavimo specifika“ bei leidinio mišriam instrumentiniam ansambliui ,,Su draugais kartu“ pristatymas.

 Pagėgių savivaldybės meno ir sporto mokyklos informacija